Helios

**Helios** este gardianul din Elysion.

### Înfățișare

Helios are înfățișarea unui tânăr de 12-14 ani. Când a fost blestemat de Regina Nehelenia și s-a transformat într-un pegas, cornul i-a rămas și atunci când apărea în forma sa adevărată.

## Manga

### Înainte de serie

Pegasus a trăit în Elysion, iar blestemul Neheleniei l-a făcut pe Helios să se transforme, în cele din urmă, într-un pegas, fără a își putea putea schimba forma în realitate, ci doar printr-o iluzie.

### De-a lungul seriei

Este eclipsă de soare, iar un armăsar înaripat apare în fața lui Usagi și a Chibi Usei, în căutare de ajutor.

Mai târziu, noaptea, pegasul apare în visul Chibi Usei, căreia îi cere să se urce pe spatele lui. Cei doi zboară peste clădirile orașului, timp în care pegasul îi spune că *pata întunecată* se află peste Jûban Shopping District  și îi dă un clopot pe care să îl folosească Chibi Usa atunci când va avea nevoie de ajutorul lui. Helios îi răspunde și la o altă întrebare, dezvăluind-și numele. Tot atunci, Helios îi cere să îl ajute să salveze Elysionul, pentru care are nevoie de Cristalul de Aur.

Helios stă de vorbă din nou cu Chibi Usa care, de această dată, are vârsta lui Usagi, din cauza magiei Circului Lunii Moarte. El îi spune că arată exact ca tânără pe care o căuta și, când aceasta încearcă să îi explice cauza, Helios o întreabă dacă a *crescut dintr-o dată în mărime*, după care îi spune că, din cauza formei pe care o are acum, el nu poate simți influența răului. Helios ezită să îi răspundă în momentul de față la întrebări, adăugând că ea, tânăra cu un vis frumos, deține cheia pentru a îi salva pe toți. Înainte de a pleca, în jurul lui Helios apare pentru încă o dată colivia care îl ține prizonier.

Helios apare în visul lui Mamoru, căruia îi cere iertare pentru că nu a reușit să protejeze Elysionul și îl roagă să găsească Cristalul de Aur.

Ami este în pericol, iar Usagi și Chibi Usa se transformă și distrug inamicul. Sailor Chibi Moon îl cheamă pe Helios și îi spune că s-a înșelat: persoana pe care o caută este, de fapt, Sailor Moon.

Chibi Usa este dezamăgită să realizeze că nu pe ea o căuta Helios, iar, după ce fuge de ceilalți pentru a fi singură, îi apare Helios, pe care îl întreabă dacă el crede că visul i se va îndeplini, devenind o domnișoară și o gardiană de care oamenii să aibă nevoie. Atunci, Helios se apropie și o sărută, schimbându-și înfățișarea cu cea adevărată. Îi cere Chibi Usei să nu mai plângă și o asigură nu doar că este nevoie de ajutorul ei, ci și că prietenii ei o iubesc nespus de mult. Deși nu își poate menține această formă mult timp, Helios îi promite că se va întoarce, să o revadă.

Helios se întoarce în trupul său, iar o figură misterioasă este furioasă să vadă cum Helios, în ciuda faptului că este prizonierul ei, reușește să vorbească cu inamicii ei. După o conversație scurtă, Nehelenia îl pedepsește pe Helios, atacându-l cu magia ei.

## Referințe

1. ↑ 1,0 1,1 Act 43 - Dream 5, Venus Dream
2. ↑ Act 38 - Infinity 12, Infinite, Journey
3. ↑ Act 39 - Dream 1, Eclipse Dream
4. ↑ 4,0 4,1 4,2 Act 40 - Dream 2, Mercury Dream
5. ↑ 5,0 5,1 Act 41 - Dream 3, Mars Dream
6. ↑ Act 42 - Dream 4, Jupiter Dream
7. ↑ Act 44 - Dream 6, New Soldiers Dream
8. ↑ Act 45 - Dream 7, Mirror Dream
9. ↑ Act 46 - Dream 8, Elysion Dream
10. ↑ Act 47 - Dream 9, Dead Moon Dream
11. ↑ Act 48 - Dream 10, Princess Dream
12. ↑ Act 49 - Dream 11, Earth and Moon Dream